BALDVINVS Comes,  mater eius Idam Ecclesiam S. Saluij iure hæreditario possidebant, quam ab eis in beneficium Adelendis de Aldemarda tenebat, a qua eam Geraldus de Landast  vxor Comitissa, ab his etiam Alnādus  Richildis eius vxor, nec non Galterus eorum filius tenuisse noscuntur. Qui enormitatem scelerum suorum abhorrentes,  ne diutius in stercore suo computrescerent, ea plangere satagentes, supra memorati omnes in eandem concurrentes voluntatem, pari voto, parique consensu, diuini timoris pariter  amoris respectu, a prædictæ Ecclesiæ iniusta se possessione emancipauerunt,  eius inuestituram in manus domni Manassæ tunc temporis Cameracensis Episcopi, vt eam sancto PETRO,  Monasterio CLVNIACENSI largiretur, deposuerunt. Quam obuiis manib. domnus Manasses supradictus Episcopus suscepit,  eam Monasterio Cluniacensi liberam, salua tamen in omnibus subiectione  obedientia Cameracensis Ecclesiæ, cum omnibus eiusdē pertinentibus, perpetuo tenendam concessit. Cōtulit præterea idem Manasses ad prædictam S. Saluij Ecclesiam, altare S. Gaugerij,  absq. personarum successione, saluo iure Episcopali, æternaliter possidendum impertiuit: ea tantum religiosa pactione interposita, vt inde quotannis sub censu auri vncia, vel æque valens precium Ecclesiæ Cameracensi, vsibus Canonicorum, in festiuitate Lucæ Euangelistæ persoluatur. Præfixas igitur Sanctiones Monasterio Cluniacensi, tam de Ecclesia S. Saluij, quam ad eandem Ecclesiam de altari S. Gaugerij factas, Ego Manasses non meis meritis, sed superna dispensante gratia Remorum Archiepiscopus, ratas in perpetuum custodiri volens, laudaui, atque auctoritatis nostræ pagina approbaui,  ne in posterum contradicentium cauillationibus dissoluatur, anathematis sententia, idoneis etiam testibus, cum nostræ imaginis impressione roboraui. Signum Manassæ Suessionensis Episcopi. S. Lamberti Atrebatensis Episcopi. S. Ioannis Morinensis Episcopi. S. Geruasij Archidiaconi. S. Rodulphi Præpositi. Actum Remis anno Incarna. Verbi MCIII. Indict. XI. regnante Francorum Rege Philippo, anno XI. Archiepiscopatus autem domni Manassæ anno IX. Fulchradus Cancellarius recognouit, scripsit,  subscripsit.